બીજી તરફ પાણીનો પ્રવાહને લઈ વરેલી હરીપુરા વચ્ચેનો ડૂબાઉ પુલ પાણીમાં ગરક થઈ ગયો હતો. અંહી વરેલી ખાડી કિનારે આવેલી સોસાયટીમાં પાણી ભરાય તેવી શક્યતા હતી. પરંતુ ખાડીની જળ સપાટી સ્થિર થઈ જતાં લોકોએ રાહત અનુભવી છે. ખાડીના ઉપરવાસમાં કામરેજ અને બારડોલી તાલુકામાં વરસાદ પડતો બંધ થયો છે. આમ છતાં પણ આ ખાડીના નીચાણવાળા ભાગે એટલે કે પરવટ પાટિયા તેમજ અન્ય વિસ્તારમાં દબાણ થયું હોવાથી સપાટી ઓછી થતાં વાર લાગે તેવી શક્યતા છે.